**Adattérkép** [**A teljes tanulmány**](file:///D:\1munka\honlaphoz\tanulmanyok\adatterkep.doc)

*A TÁMOP 2.2.2 projekt keretében megvalósítandó internetes pályaorientációs rendszer adatforrásai.*

A Foglalkoztatási és Szociális Hivatal kiadványa. Témavezető Juhász Ágnes. Közreműködők: Borbély-Pecze Tibor Bors, Ignits Györgyi, Juhász Judit, Kovács Tibor, Sumné Galambos Mária

A tanulmány célja a létrehozandó internetes pályaorientációs rendszer

– *lehetséges/javasolt tartalmának, elemi adatainak meghatározása*

*– a meta-adatbázishoz felhasználható információforrások feltérképezése*.

A tartalom meghatározásánál abból indultunk ki, hogy a rendszer célja nemcsak a szűkebb értelemben vett pályaválasztás segítése, hanem *az egész életen át tartó és az élet minden területét átfogó tanulás támogatása is (life long guidance).*

Bemutatjuk, milyen *tartalmi elemekhez* kerestünk információforrásokat, összefoglaljuk a forráskeresés *szempontjait*, a források felhasználáshoz szükséges *tennivalókat*, és felsoroljuk a *felhasználható adatforrásokat*.

Foglalkozunk emellett az *osztályozások, csoportosítások* kérdéskörével is.

Áttekintjük azokat a *jogszabályokat*, amelyek ismerete segíti az információforrások használatával kapcsolatos tárgyalásokat, és amelyeket figyelembe kell venni az adatok nyilvánosságra hozatalánál.

Bemutatjuk, *milyen elemi adatok szükségesek a rendszer egy-egy alkotóelemének leírásához*, megvizsgáljuk*, milyen adatforrásokból nyerhetők* a szükséges elemi adatok, milyen *problémák* jelentkezhetnek az adatforrások használatakor, mely adatok, információk esetén van szükség szakértők bevonására, új fejlesztések megvalósítására. Emellett felhívjuk a figyelmet azokra a szempontokra, amelyekre az adatok *megjelenítésekor* figyelemmel kell lenni.

Az *adatforrások részletes bemutatását*, az őket leíró meta-adatokat tartalmazó excel fájlokat CD-n mellékeljük. A CD tartalmáról az *1. melléklet* ad felvilágosítást. A *2. melléklet* pedig azon adatforrás szöveges bemutatását tartalmazza mutatjuk be, amelyekről nem szükségesek (nem állnak rendelkezésre) meta-adatok.